钦定古今图书集成/明伦汇编/官常典/第751卷 > 王
## 钦定古今图书集成/明伦汇编/官常典/第751卷 > 王

按《扶风县志》。字玉温，保定通判衡之孙，宜君教谕
懋之子也。以举人任潜山教谕，升国子学正，奉命协
修《二十一史》，转刑部司务，升户部主事郎中。丁外艰
归，纂修《邑志》。服除，补郎中，出知承天府。洁己率寮，爱
民课士，筑关守城，著有成绩。既报，升郧阳宪副矣。将
去任，倏流寇骤来，并力攻城。极力御之。忽“抚标降
丁”内溃。愤甚，躬于城上执刃转战。被执，骂不绝口。
贼百计胁降，不从，怒令杀之，望阙拜者四，延颈受刃。
时崇祯癸未正月事也。土人义之，收尸殓瘗。子鍼、镐
扶榇归葬，祀“名宦祠。”